Frem for alt har Absalon dog et stort navn i Danmarks klosterhistorie. Fra Paris hentede han sin berømte ven Vilhelm og satte ham til at reformere det udartede kannikesamlag på [[Eskilsø]]; senere flyttede han klosteret til [[Æbelholt Kloster|Æbelholt]] og gjorde det ved rige gaver til et af Danmarks største. Derimod fik [[Asserbo Kloster]], som han grundlagde for franske [[Karteuserordenen|karteusere]], kun en kort levetid. [[Cistercienserordenen|Cistercienserne]] yndede han særlig. Det sygnende Sorø omdannede han [[1161]] til et stort Cistercienserbo, og da han skænkede det største delen af sine mange godser, fik det førstepladsen blandt de danske klostre; han rejste også nye klosterbygninger, og [[Sorø Kirke]] står endnu som et minde om Absalon. Ligeledes omdannede han den lille stiftelse for [[Benediktinerordenen|Benediktinernonner]] ved [[Gammel Vor Frue Kirke|Vor Frue Kirke]] i Roskilde til en anseligt cistercienserkloster, og det modtog store offergaver, da Absalon havde ført sin myrdede frænke [[Hellig Margrethe]]s ben til kirken.<ref name="Salm 108"/>
Historie